JohanHeinsen/ENO huggingface dataset:
Kiøbenhavns Postrytter, 1786-08-18
Angaaende den ulykkelige Margarethe Nicholson, fremstod allerede den 4de hujus Doctor Munro med Søn for det forsamlede Cabinetsraad, og erklærede, at hun virkelig var afsindig. Cabinetraadet har derpaa befalet, at der ved Statsbud skal i alle Egne af Kongeriget, hvor dette Fruentimmer siges at have opholdt sig, indhentes nøiagtig Efterretning, om hun, medens hun opholdt sig der, har ladet see Tegn til Afsindighed. J sin Arrest hos Statsbudet Cotes har hun sagt, at Lorderne Mandsfield og Loughborough vare hendes Sønner. Jblant 17 Suppliker, som hun Tid efter anden har indleveret, have nogle af de sidste, efter hendes egen Tilstaaelse, indeholdt følgende Sted: "Vil Deres Majestæt forebygge et Kongemord, saa sørg ufortøvet for mig!" Da man i Forhøret den 4de spurgte hende, hvad hun da forlangte af Kongen, svarede hun: "Han skulde sørge for hende; thi hun vilde giftes, og have Børn, som andre Folk. Ellers er hun ikke 36, men 47 til 48 Aar gammel.
Kiøbenhavns Postrytter, 1786-08-18
Vort Ostindiske Skib Dutton har den 13de Julii ved de Vestlige Øer forladt det Danske Ostindiske Skib Græv Bernstorf, fra Bengalen til Kiøbenhavn, i god Stand.
Kiøbenhavns Postrytter, 1786-08-18
Haag, den 12 August. Fra alle Kanter udbreder sig nu igien det Rygte, at det seer meget farligt ud med Kongen af Preussens Sundhed.
Kiøbenhavns Postrytter, 1786-08-18
Fra det Brandenborgske, den 12 August. Herrenhutherne i Berlin lode nyelig ved nogle Deputerede af deres Meenighed overlevere Kongen en Supplik af følgende Jndhold: "Hs. Majestæt vidste, at de altid havde været gode og roelige Undersaatter, og, ved at anlægge een og anden Fabrik, havde gjort Landet væsentlig Nytte. "Denne lykkelige Fremgang, deres Bestræbelser havde havt, tilskreve de ikke sig selv, men ene og allene Jesu Christi Naade. Og, da de nu havde fornummet, at Hs. Majestæt befandt sig meget syg, saa fordristede de sig, efter deres Samvittighed, at bønfalde Høistsamme, at Hs. Majestæt dog vilde anvende de faa Dage, Han endnu havde tilbage at leve i, til Jesu Erkiendelse, søge Hvile i Lammets Saar, og trække sig tilbage under dets Fane. Da Kongen havde læst denne Supplik, sagde Han: "Man skulde takke disse Folk høfligen; thi de meente det godt." Kongen befinder sig i øvrigt nu igien saa vel, som Hans nærværende Tilstand tillader. Ved sin stærke Natur har Hs. Majestæt endnu overvundet alle Sygdommens Anfald, og gjort Døden ethvert Skridt lige saa stridigt som Sine Fiender før. Den eneste Ulykke, som truer, er Hævelsen i Underlivet, hvilken ikke allene tager stærkt til, men ogsaa stiger høiere.
Kiøbenhavns Postrytter, 1786-08-18
Kiøbenhavn, den 18 August. Den 4de Julii er Candidatus Juris, Johann Anton Viethen i Heide, bestilt til Underrets=Advocat i Hertugdømmene. Den 7de er Christian Johann Kling bestilt til supernumerair Copiist ved Oberretten i Gottorf. Den 8de Candidatus Juris, Georg Wiese i Uetersen, til Underrets Advocat i Hertugdømmene. Den 14de Præsten, Hr. Christian August Valentiner i Bohren, i Amtet Gottorf, til Sognepræst i Elmshorn og Provst i Grevskabet Ranzau. Capellan, Hr. Rasmus Tonning, beskikket at være residerende Capellan til Dus, Præstegield i Bergens Stift. Den 21de er Provst og Sognepræst, Hr. Thomas von Westen Hammond, beskikket at være herefter Sognepræst til Rør saas Meenighed i Trundhiems Stift. Den 28de er Raadmand, Knud Simonsen, beskikket at være tilligemed Byeskriver i Ribe og Birkeskriver til Riberhuus Birk. Den 2den August er Hans Severin Buch, udnævnt til Kongel. Dansk Consul i Gallicien og Asturien. Den 4de er Sognepræst, Hr. Olaus Jacobæus Huulegaard, beskikket at være Sognepræst til Egeberg Meenighed i Sielland. Sognepræst, Hr. Niels Christian Clausen, ligesaa at være Sognepræst til Trinitatis Kirke i Fridericia og Annexet Weilbye. Den 9de er Lorenz Lorck udnævnt til Kongel. Dansk Consul i Memel og Havnene i Lithauen.
Kiøbenhavns Postrytter, 1786-08-18
I Gaar begyndte det Kongel. Kiøbenhavnske Skydeselskab sin aarlige Fugleskyden, i Deres Kongel. Høiheders Kronprindsens og Arveprindsens, samt Hs. Durchl. Arveprindsens af Holsteen=Augustenborgs høie Overværelse. Det første Skud, for Hs. Majestæt Kongen, skeede ved Hr. Generalmajor og Commandant, Baron von Haxthausen; det andet, for Hs. Majestæt Dronningen, ligeledes ved samme; det tredie Hs. K. H. Kronprindsen; det fierde og femte Hs. K. H. Arveprindsen for Høistsamme selv og Hans Gemalinde, det slette og syvende Hs. D. Arveprindsen af Holsteen Augustenborg for Hans Gemalinde, Hs. K. H. Kronprindsesse Lovisa Augusta og Sig selv; derefter skiød Fugle=Kongen, Hr. Blikkenslager Beenfeldt; Hs. Excellence, Hr. Geheimeraad og Ober=Præsident Braem, som Selskabets Chef, og siden enhver efter deres Numere, og blev Ringen nedskudt af Hr. Juveleer Trie, hvorfor Gevinsten var en Sølv Sauseskaal. J Dag blev nedskudt Hovedet af Hr. Garver Kühnel, for Hr. Brygger Wissing, derfor en Sølv Kaffekande; den høire Vinge af Hr. Hof=Bogtrykker Møller, for Hr. Conferentsraad Lunding, og var Gevinsten derfor en Sølv drevet forgyldt Sukkerskaal. Selskabet agter at fortsætte denne Fugleskyden paa førstkommende Onsdag, Verset paa Pladen, som den afgaaende Fugle-Konge, Hr. Blikkenslager Beenfeldt, gav til Konge=Baandet, var følgende: Bliv du, o Enighed, vort Selskabs faste Stytte, Vor ædle Broder, Fryd, som hidtil, du beskytte, Besiæl du og vort Bryst, naar vi i Kampens Brag, Skal vise, at vi streed for Fødelandets Sag, Det er mit Haab, min Bön, nu da jeg lægger ned, Med kiærligt Brodertag, min Kongeværdighed. Kiöbenhavn, den 17de August 1786. P. M. BEENTED.
Kiøbenhavns Postrytter, 1786-08-18
J Tirsdags continuerede 4de Classes Trækning af det 33te Classe=Lotterie, hvor da udkom følgende høie Gevinster: No. 13484, med 50 Rdlr. i Hr. Petersens Collection i Altona; No. 15019, 100 Rdlr. i Jnspecteur Baumgartens her i Staden; No. 18356, 50 Rdlr. i Kierumgaards i Bergen; No. 10864, 14 Rdlr. og Præmie 50 Rdlr. i Borups i Aalborg; No. 4964, 1200 Rdlr. i Lorentzens her i Staden; No. 1412, 14 Rdlr. og Præmie 50 Rdlr. i Kurrelbaums i Odense; No. 3074, 50 Rdlr. i Raadmand Baadhs her i Staden No. 61, 100 Rdlr. i Jnspecteur Baumgartens ibidem; No. 454, 50 Rdlr. i Justitsraad Olricks i Helsingøer; No. 12088, 50 Rdlr. i de Hemmers her i Staden; No. 10661, 100 Rdlr. i Petersens i Odense; No. 10847, 50 Rdlr. i Borups i Aalborg; No. 17, 50 Rdlr. i Jnspecteur Baumgartens her i Staden; No. 5549, 50 Rdlr. i Regimentsqvarteermester Lunds ibidem; No. 12218, 50 Rdlr. i Jnspecteur Baumgartens ibidem; No. 3402, 50 Rdlr. i sammes; No. 10062, 50 Rdlr. i General-Auditeur Flints i Rudkiøbing; No. 4705, 100 Rdlr. i Linckes her i Staden; No. 2986, 50 Rdlr. i Raadmand Baadhs ibidem; No. 1940, 50 Rdlr. i Schums i Schive; No. 13977, 50 Rdlr. i Lunds i Flensborg; No. 3741, 100 Rdlr. i Capitain Cabots her i Staden; No. 12374, 50 Rdlr. i Jnspecteur Baumgartens ibidem; No. 5830, 100 Rdlr. i Borups ibidem; No. 3054, 50 Rdlr. i Raadmand Baadhs ibidem: No. 19295, 100 Rdlr. i Raadmand Weiners i Bergen; No. 17384, 50 Rdlr. i Schaarups i Christiansand; No. 12510, 200 Rdlr. i Petersens i Altona; No. 17587, 50 Rdlr. i Stadsmægler Lies i Christiania; No. 16207, 100 Rdlr. Holms i Bragnæs; No. 13007, 50 Rdlr. i Lunds i Flensborg; No. 5626, 50 Rdlr. i Regimentsqvarteermester Lunds her i Staden; No. 8303, 100 Rdlr. i Kiel sens i Nyested; No. 17816, 50 Rdlr. i Stadsmægler Lies i Christiania; No. 14778, 50 Rdlr. i Hr. Martinis i Rendsborg; No. 15017, 50 Rdlr. i Jnspecteur Baumgartens her i Staden; No. 5349, 50 Rdlr. i Controlleur Collins ibidem; No. 15101, 50 Rdlr. i Edstedts i Schlesvig; No. 2624, 100 Rdlr. i Borups her i Staden; No. 12350, 100 Rdlr. i Jnspecteur Baumgartens ibidem; No. 5643, 50 Rdlr. i von Mehrens ibidem; No. 18025, 50 Rdlr. i Raadmand Weiners i Bergen; No. 13202, 50 Rdlr. i Baxens i Sønderborg; No. 13535, 50 Rdlr. i Postmester Thaysens i Husum; No. 7430, 50 Rdlr. i Cancellieraad Hansens i Helsingøer; No. 18553, 100 Rdlr. i Hvidts i Moss; No. 2060, 200 Rdlr. i Sorterups her i Staden; No. 7196, 100 Rdlr. i Controlleur Collins ibidem; No. 2633, 200 Rdlr. i Jnspecteur Baumgartens ibidem; No. 5906, 14 Rdlr. og Præmie for det sidste Lod, 50 Rdlr. i Borups ibidem.
Kiøbenhavns Postrytter, 1786-08-18
Meteorologiske Observationer. Vinden. Therm.
Kiøbenhavns Postrytter, 1786-08-18
Barom. Uvis. 15. 7 Varme. 7 August. Uvis. N. V. N. V. N. V. O. S. O. 27. II. 7. 16. 4.2 Skriftet Den brune Mand er nu færdigt, og kan afhentes for 5 Mark hvert Exemplar hos mig. For samme Priis er ogsaa den forhen udkomne Siegfried von Lindenberg til Fals indtil næste Mikkelsdag; da begge disse overmaade interessante og saa høilig elskede Romaner ikke efter saadan Tids Forløb kan sælges For at hielpe Læserne i ringere end to Rigsdaler tilsammen. Provindserne til disse morsomme Bøger, formoder jeg, de Herrer, Boghandlere uden for Kiøbenhavn bestille Exemplarerne saa beleilig hos mig, at jeg kan afsende dem med Skibsleilighed. Hvert 11te Exemplar have de frit. Simmelkiær.
Kiøbenhavns Postrytter, 1786-08-18
J Skindergaden No. 36 bliver til Michaelis Flyttetid, anden Etage til Leie at bekomme. Sammesteds er og et Bagværelse til Leie.
Kiøbenhavns Postrytter, 1786-08-18
AVERTISSEMENTS. Torsdagen den 22de August førstkommende, om Eftermiddagen Klokken imellem 3 og 5 Slet, bliver i Følge Dom og Udlægs-Forretning Meelhandler Rasmus Smiths Huus No. 129 i Vognmagergaden ved offentlig Auction Første Gang opbuden, for til den Høistbydende at bortsælges; hvilket Huus, som i Følge Vurderings Forretningen af Dato 10de August sidstleden, bestaaer af et Forhuus, Muur= og Bindingsværk, 3 Etager høit, samt et Gaardsrum broelagt, hvorudi er et Locum, og i Værelserne er i alt 3de Kakkelovne, sælges efter de Conditioner, som paa Auctionsstedet vorder bekiendtgjort, og hvilke forhen kan erfares hos Procurator Beyer i Laxegaden No. 311.
Kiøbenhavns Postrytter, 1786-08-18
Mandagen den 11te September førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Januarii til den 12te Julii 1785 ere satte, bestaaende af Guld og Sølv, silke, linnede og uldene Gangklæder og Tøi, samt Tin, Kobber og Messing med videre; tillige bekiendtgiøres, at Kiøberne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1786-08-21
Kiøbenhavns Aar. Au Post-Tidende ag Mandagen, den 21 August. Heraf udgives ugentlig 2de Stykker, ved P. M. Hoystner.
Kiøbenhavns Postrytter, 1786-08-21
Rom, den 29 Julii. Da der ved en kostbar og mange Aars Proces endelig er blevet beviist, at de 5 afdøde Munke og Guds Tienere, Francesco Pacifico da St. Severino; Francesco Niccola Factor, Francesco da Cori; Gaspare de Bono, og Niccola de Longobardi, virkelig, alle af Diævelen derimod gjorte Protestationer og Jndvendinger uagtede, fortiene Helgen Glorien, og denne ogsaa er bleven dem tilkiendt, saa har Paven fastsat den 6te August til disse den Romersk Catholske Kirkes 5 nye Helgenes Canonisations=Act, og der giøres de prægtigste Anstalter til den i St. Peders Kirke. Omkostningerne paa disse 5 Processer have Tid efter anden beløbet sig til over 80000 Romerske Seudi, som største Deelen ere bragte sammen ved Almisser og frievillige Foræringer af andægtige Siele, fornemmelig i Spanien, hvor 2 af de nye Helgene ere barnfødte. Det er bekiendt, at disse Canonisationsprocesser drives for Congregationen Degli San ti Riti paa samme Maade som enhver anden Proces.
Kiøbenhavns Postrytter, 1786-08-21
Da Kongregationen antager, at Diævelen har meget at indvende imod en Helgens Ophøielse, saa udnævnes ordentlig en Advocat, som i Diævelens Navn maa træde frem imod den, der er Candidat til Helgen Grorien, og denne hedder: Diævelens Advocat. Han giør da for Kongregationen mange tomme Jndvendinger imod det, som Helgenens Advocat forebringer, hvilke Jndvendinger denne ogsaa meget let veed at gjendrive. Al den lange Proces og de mange Optøger, bestaae i en liden Talerkrig imellen Diævelens og Helgenens Advocat, ved hvilken Satan dog altid tilsidst taber, og tør ikke appellere. Den eneste Trøst, han endda har, er, at den, der vinder, maa betale Processens Omkostninger, da man ikke kan holde si til den, der taber. Den Godhiertighed, Enfoldighed og Bereedvillighed, hvormed gemeene Folk bidrage til saadanne selsomme Proces-Omkostninger for nye Helgene, er saa stor, at man, naar man ikke seer det, neppe kan giøre sig Begreb derom.
Kiøbenhavns Postrytter, 1786-08-21
Til Kongen af Neapolis ere paa en kort Tid overleverede over 7000 Suppliker fra Neapolitanske Klostergeistlige, som største Deelen anholde om at seculariseres.
Kiøbenhavns Postrytter, 1786-08-21
De Pavel. Tropper have faaet befaling at staae Told betientene bi, ifald disse skulde finde Modstand. Jmidlertid sætte endog Cardinaler sig imod Jndførelsen af Projectmager Millers Toldsystem, som iblant andre Cardinal Doria i Sinigaglig, til hvem ogsaa Kiøbmændene der have aflagt en formelig Taksigelse derfor, og gjort Hs. Eminences Huusbetiente kostbare Foræringer.
Kiøbenhavns Postrytter, 1786-08-21
Fra Jtalien, den 29 Julii. Calabrien paa hin Side bliver nu eet af de skiønneste Landskaber i Europa, da alle Landeveiene der trækkes efter en Snor, og alle Gader i Stæder og Landsbyer anlægges med største Symmetrie, Kun Skade, at Erindringen, af 50000 Mennesker, som i hine paradisiske Egne ere omkomne ved Jordskiælv, endnu hver Dag afpresser de tilbageblevne Indbyggere nye Laarer.
Kiøbenhavns Postrytter, 1786-08-21
Wien, den 5 August. Man forsikkrer nu, at de afsagte Leire i Bøhmen og Mahren skulle dog alligevel have deres Fremgang, og at Keiseren vil bivaane dem i egen Person. Det første Rygte om en nær forestaaende Krig med Porten forsvinder saaledes. Antagelsen af mange Bagersvende, hvilket nyelig forstærkede Rygterne om Tyrkekrigen, er allene skeet for den Minkendorfske Leirs Skyld.
Kiøbenhavns Postrytter, 1786-08-21
J Obersteyer sidder for nærværende Tid et Uhyre i menneskelig Skikkelse fangen, en Morder paa 70 Aar. Denne har havt 7 Koner, af hvilke han næsten ikke har ladet nogen leve længer end 2 Aar, da han har forgivet dem alle, og bibragt dem Giften paa en Maade, som Blufærdighed forbyder at nævne. Han lærte denne Ugierning ved en Misdæders Forhør, som havde bragt sin Kone ud af Verden, paa samme Maade. Hans 7de Kone var neppe begraven, førend han friede til den 8de, og derved paadrog han sig Mistanke. Man undersøgte derfor Liget, og fandt strax Spor til Forgivelsen. Det er ganske ugrundet, at Sekely skulde være sat paa frie Fod. Han er og bliver paa Fæstningen Stegedin; Keiseren har allene, da han reiste der igiennem, befalet, i Betragtning af hans høie Alder, at tage de grove Jern af ham, og at lade ham undertiden tage frisk Luft i Arresthuusgaarden. Ligesaa er det med den foregivne Formindskelse i Potztatsky's Straf. Han er og bliver dømt til at trække Skibe, og en egenhændig Haandbillet fra Keiseren befaler, at han og Kobberstikkeren skulle med første Leilighed sendes til Ungarn.
Kiøbenhavns Postrytter, 1786-08-21
Ulm, den 5 August. Da en Strid, som for mange Aar siden opkom imellem Magistraten og Borgerskabet i denne Rigsstad over begges Privilegier, endeligen nu er bilagt, saa følger her et kort, men nøiagtigt Udtog af Forliget. Borgerskabet, som klagede, bad under 13de Januarii 1786: 1) At Magistraten maatte betale Processens Omkostninger, som beløbe sig til 50613 Gylden 10 Kreutzer og Heller, af Ærario. 2) At, naar Tid og Omstændigheder gjorde det mueligt, ogsaa den anden Extraskat maatte vorde eftergiven, 3) At Magistraten a) ved betydelige Afhændelser, b) ved Forandring i Skattefoden, c) ved Forandring i Skatternes Antal, maatte conferere med Borgerskabet. 4) At Magistraten, i Følge de Keiserl. Forordninger, maatte være betænkt paa Forbedringer i Oeconomien, Cameral-, Justitz, og Politievæsenet. Disse Ansøgninger bleve i et Raadsdecret af 17de Maji tilstaaede, den under Litera c. undtagen, da dette Forlangende stred imod Magistratens aflagte Eed og dens Landsherlige Rettigheder.
Kiøbenhavns Postrytter, 1786-08-21
Frankfurt ved Mayn, den 8 August. Den 24de hujus agter den Thurn og Taxiske Hofraad Baron von Lütgendorf, at giøre sin første Luftreise i Augsborg. Han tager 2 Centner Ballast op med, thi hans Ballon (en fuldkommen Kugle) er saa stor, at den har Løfte kraft nok til at føre en Last af 8 Centner op under Skyerne. Dens Klap giver et Klokkeslag, naar den aabnes. Ballonen skal, som man melder fra Augsborg, kunne fyldes med langt ringere Bekostning og i meget kortere Tid, end efter Blanchards Maade.
Kiøbenhavns Postrytter, 1786-08-21
Fra Donau, den 9 August. J Regensborg vil man have Efterretning, at der recruteres stærkt i Bøhmen, og at de, som ere ude paa Permission, maae ufortøvet indfinde sig ved deres Regimenter. Beretninger lige fra Bøhmen melde intet herom. Men Rygterne om en nær og uundgaaelig Tyrkekrig vare alt endnu ved, og i Krigsdepartementerne i Wien arbeides meget stærkt.
Kiøbenhavns Postrytter, 1786-08-21
Efter Keiserl. Befaling, er i Wien holden en Ministerial-Conference, for at vide, om man skulde opfylde saa mange af vore unge Geistliges Ønsker, og afskaffe deres ugifte Stand. Resultatet blev, at man maatte lade dette Project falde, og heller, for at befordre Folkeformerelsen, tænke paa at undertrykke saa mange verdslige Pebersvendes Ryggesløshed, som ikkun ville nyde Fornøielserne af Ægtestanden, uden at bebyrde sig med dens Bekymringer og Ubehageligheder.
Kiøbenhavns Postrytter, 1786-08-21
London, den 11 August. Margarethe Nicholsons Skjebne er i Forgaars, efter en stor Raadsforsamling, som holdtes ved Hove, bleven afgjort saaledes: At hun skal indsluttes paa Livstid; og i Følge denne Beslutning, har Statsbudet Cotes allerede samme Dag bragt hende til Bedlams Daarekister, efterat Statssecretair Sidney først havde sendt hende nogle Klæder og andre Nødvendigheder, som hun behøvede. Ved en Parlementsact skal hendes evige Fængsel erklæres for lovmæssigt. – J Hyrevognen, som hun blev bragt i til Bedlam, sad Statsbudet Cotes, hans Kone, og en Oppasserske, som skulde følge med Arrestantinden. Da denne skulde stige i Kareten, sagde Statsbudet til hende: "Jeg kiører en Lysttour, vil Hun med?" – Hun var villig dertil, steeg med frit Mod til Vogns, og talede meget fornuftig hele Veien igiennem. Da de kom til Daarekisterne, spurgte man hende, om hun vidste, hvor hun var Jeg veed det ret godt, var hendes Svar. Hospitals Jnspecteuren tog venlig imod hende, og bad hende at spise med sig til Middag, hvilket hun gjorde. Over Bordet talede hun ganske fornuftig, undtagen da Kongens Navn just blev nævnet, hvorved hun sagde: "Ja, han besøger mig dog vel, Efter Bordet lovede hun Statsbudet, at hun nøie vilde skikke sig i alt hvad man foretog med hende her i Huset. Han lovede derimod hende, at hun skulde faae Blek, Pen og Papiir, at hun kunde skrive til sine Venner. Kl. 6 om Aftenen blev hun bragt til sit Kammer, som var forsynet med en nye Seng, og en Lænke, som var gjort fast i Gulvet, blev lagt hende om det ene Been. Man spurgte hende, om Lænken gjorde hende ondt, og om hun ønskede at have lagt den anderledes om, og hun svarede: "Nei, slet ikke." Da Statsbudet tog Afskeed med hende, erindrede hun ham om Blek, Pen og Papiir, hvilket strax blev bragt hende, men hun brugte det ikke. Denne næsten formilde og menneskekiærlige Maade at behandle en Person paa, som har tragtet Kongen efter Livet, geraader Nationens Love og Tænkemaade til største Ære, og man erindrer sig herved den Sentents af Voltaire, "Naar det menneskelige Kiøn vilde samles for at giøre Love, maatte det tage dem til Mønster, som udmærke Engelland og geraade det til Ær Den Amerikanske Gesandt, Hr. Adams, skal have erklæret Statssecretairerne: "At Kongressen fandt sig meget fornærmet over, at Forterne paa Grendserne af Canada ikke, som Fredstractaten tilholdt, bleve givne tilbage, og at den, hvis Tractatens Puncter ikke bleve opfyldte efter Bogstaven, vilde udøve Repressalier paa den Engelske Handel i Nordamerika og Vestindien."
Kiøbenhavns Postrytter, 1786-08-21
Paris, den 11 August. Kongen af Spanien har befalet at ommynte alle Spanske Guldmynter, saaledes, at paa hver Mark Guld skal tabes 6 1/2.
Kiøbenhavns Postrytter, 1786-08-21
Hertugen af Orleans har ladet giøre et plat Fartøi af en Papiircomposition, som intet Vand kan trænge igiennem. Det er saa stort, at det kan indtage 15 Personer, og seiler meget hastig. Saadanne Skibe kunde for deres Letheds Skyld være af stor Nytte, baade naar en Armee skulde passere over en Flod, og ved at giøre Opdagelser, til Søes, da man saaledes kunde paa Floderne komme langt ind i de ubekiendte Egne af Afrika og Amerika.
Kiøbenhavns Postrytter, 1786-08-21
Fra Bretagne melder man, at i Coue havde Børnekopperne revet en Mængde Børn bort, saa at iblant andre en Bonde, som havde havt 9 Børn, mistede dem alle i 12 Dage. Gamle Folk, hvoriblant nogle paa 80 til 85 Aar, havde overstaaet denne Sygdom lykkelig. Men det mærkværdigste var, at en Kone paa 103 Aar, som fik Kopperne med de farligste Kiendetegn, ligeledes er kommen lykkelig derfra, og befinder sig nu ret vel.
Kiøbenhavns Postrytter, 1786-08-21
Amsterdam, den 12 August. Fra Warschau meldes, at Krigen imellem Rusland og Porten synes uundgaaelig. Tartarerne skulle endog foretage Streiferier lige ind i Rusland. J Polen opkiøbes meget Korn for Russisk Regning, for at anlægge Magaziner imod de Tyrkiske Grendser.
Kiøbenhavns Postrytter, 1786-08-21
Finance-Departementet i Petersborg har besluttet at bringe for 30 Millioner Papiirpenge i Omløb, hvilke skulle inddeles i Bankosedler paa 25, 50 og 100 Rubler.
Kiøbenhavns Postrytter, 1786-08-21
Haag, den 12 August. Borgerne i Ytrecht have allerede valgt 4 nye Raadsherrer, hvoriblant en Teglbrænder, og de ville nu blive ved, saaledes at vælge 2 nye Raadsherrer efter deres eget Hoved hver Dag, indtil Tallet er fuldt. J Forgaars ere dertil ankomne de 3 Deputerede, som Arvestadtholderen har udnævnt, for tilligemed Staterne af Ytrecht at arbeide paa Rolighedens Gienbringelse i denne Provinds. – J Wyk by Duurstede har Efterretningen om den store Ytrechtske Statsaction af 2den hujus gjort saa glædeligt et Jndtryk, at man paa Stedet har besluttet at sende en Lykønskningsdeputation til den nye Gouverneur i Ytrecht, van Eyck.
Kiøbenhavns Postrytter, 1786-08-21
Den 15de August. Nu hører man fra Ytrecht, at Conferencerne med den Stadtholderske Commission allerede ere afbrudte igien, og at de Herrer Commissarier ere reiste tilbage med uforrettet Sag. Fra alle borgerlige Friecorpser, som bestaae i Republiken, ere ankomne Deputerede der til Staden, og holde der en almindelig Forsamling under den Friesiske Borgemesters von Beyma's Præsidium. Man forsikkrer, at disse bevæbnede Borgercorpser kunne ved første Vink oprette en Armee paa 20000 Mand; thi Totalet af alle Hollandske Borgere, som have bevæbnet sig, overstiger allerede 50000 Mennesker.
Kiøbenhavns Postrytter, 1786-08-21
Cassel, den 14 August. Den 7de hujus stede her den regierende Land-Græves høitidelige Jnvestitur med den Storbritanniske Orden af det blaae Hosebaand.
Kiøbenhavns Postrytter, 1786-08-21
Berlin, den 15 August. J Morges havde vi en Execution, som ikke i 60 til 70 Aar er seet her i Staden, da en Tiener, ved Navn Hopner, som havde bestiaalet sit Herskab, og lagt Jld paa Huset, for at skiule Tyveriet, blev levende brændt. Han blev for ved Baalet klædt af indtil Skjorten, hans Klæder kastede paa Baalet, og han selv ført ind i det; hvorpaa Baalet ved brændbare Materier strax blev sat i Brand paa alle Sider, og alting i nogle Timer var opbrændt.
Kiøbenhavns Postrytter, 1786-08-21
Kiøbenhavn, den 21 August. J Tallotteriets 330te Trækning i Wandsbeck den 17de August udkom følgende Numere: Udi afvigte Uge fra den 12te August, til den 19de dito, ere i denne Kongel. Residencestad copulerede 15 Par. Fødte Drenge 30. Piger 45. Tilsammen fødte 75. Døde Mænd 21. Qvinder 10. Drenge 16. Piger 21, af følgende Sygdomme: Alderdom 4. Blodstyrtning 1. Brystsyge 9. Dødfød 1. Feber 1. Flekfeber 1. Forraadnelses=Feber 1. Halsyge 1. Hidsig Feber 1. Hoste 1. Jnflammation 3. Kopper 7 Langvarig Syge 1. Slag 15. Sprinkler 1. Svindsoet 1. Tænder 2. Tærende Syge 3. Uangivne Svagheder 9. Ulykkelig Hændelse 1. Vattersoet 4. Tilsammen døde 68. Altsaa 7 flere fødte end døde.